ULEB Europos taurės 2007–2008 m. sezonas
2007-2008 m. ULEB taurės sezonas – šeštasis antrojo pagal stiprumą Europos krepšinio turnyro sezonas. Šiame sezone dalyvavo rekordinis klubų skaičius – net 54. Sezono atidarymo rungtynės įvyko Rygoje tarp Rygos ASK ir Sofijos „Lukoil Akademik“ klubų, simboliškai pažymint pirmąjį Eurolygos finalą, vykusį prieš 50 metų būtent tarp šių klubų. Sezono finišas vyko balandžio 10-13 dienomis Italijos mieste Turine Palavela arenoje, talpinančioje 9200 žiūrovų.